విజయశాంతి
ఈమె జూన్ 24, 1966న వరంగల్లో జన్మించి, మద్రాసులో పెరిగింది. విజయశాంతి పిన్ని విజయలలిత కూడా అలనాటి తెలుగు సినిమా నటే. విజయశాంతి అసలు పేరు శాంతి. ఆమె తెరపేరు లోని "విజయ" తన పిన్ని విజయలలిత పేరు నుండి గ్రహించబడింది. విజయశాంతి తన 7వ సంవత్సరములోనే బాలనటిగా సినీరంగములో ప్రవేశించినట్లు వినికిడి, కానీ ఆమె బాలనటిగా నటించిన చిత్రాల వివరాలు అందుబాటులో లేవు. ఆమెను కథానాయకిగా తెరకు పరిచయము చేసినది ప్రముఖ తమిళ దర్శకుడు భారతీరాజా. ఆయన దర్శకత్వంలో 1979లో వచ్చిన తమిళ సినిమా కల్లుక్కుళ్ ఈరమ్ (రాళ్లకూ కన్నీరొస్తాయి) కథానాయికగా విజయశాంతి మొదటి సినిమా. తన మాతృభాష తెలుగులో విజయశాంతి తొలి చిత్రం అదే ఏడాది (1979) అక్టోబరులో ప్రారంభమై ఆ తరువాతి ఏడు విడుదలైన కిలాడి కృష్ణుడు. ఈ చిత్రంలో హీరో సూపర్ స్టార్ కృష్ణ; చిత్ర దర్శకురాలు విజయనిర్మల.
సోనియా దీప్తి
సోనియా దీప్తి ఒక తెలుగు సినీ నటి. పలు తమిళ చిత్రాలలో కూడా నటించింది.
హైదరాబాదులో పుట్టి పెరిగింది. విద్యాభ్యాసం అంతా హైదరాబాదులోనే జరిగింది. కంప్యూటర్ అప్లికేషన్స్ లో డిగ్రీ పూర్తిచేసి, మూడేళ్ళు ఒక ఐ.టి సంస్థలో సాఫ్టువేర్ ఇంజనీర్ గా పనిచేసింది. ఒక ప్రచార కార్యక్రమంలో ఈమెను చూసిన శేఖర్ కమ్ముల తన చిత్రం హ్యాపీ డేస్లో స్రవంతి పాత్ర ద్వారా 2007లో సినీ రంగప్రవేశం చేయించాడు.